সিলেট :: সিলেটের বন্দরবাজার, জিন্দাবাজার, চৌহাট্টাসহ প্রধান প্রধান সড়ক সংলগ্ন মার্কেট ও বিপনী বিতানে বিএনপি’র কেন্দ্রীয় নির্বাহী সদস্য ও সিলেট সিটি নির্বাচনে ২০ দলীয় ঐক্যজোটের মেয়র প্রার্থী আরিফুল হক চৌধুরী বুধবার গণসংযোগ করেন। গণসংযোগকালে ব্যবসায়ী এবং এলাকার গন্যমান্য ব্যক্তিবর্গ ভোটারদের উদ্দেশ্যে বলেন, ‘সিলেটবাসীর কাছে আরিফুল হক চৌধুরী একজন পরীক্ষিত নেতা। মানুষ হিসেবে তার ভুলত্রুটি থাকতে পারে, কিন্তু তিনি যতবার জনপ্রতিনিধি হিসেবে দায়িত্ব পেয়েছেন ততবারই জনগনের আস্থার প্রতিদান দিয়েছেন। বিশেষ করে রাস্তা প্রশস্তকরণ, ছড়া ও খাল উদ্ধারসহ চ্যালেঞ্জিং কাজ বাস্তবায়নের ক্ষেত্রে তার কোন জুড়ি নেই। সিলেট মহানগরবাসীর জন্য এরকম একজন জনপ্রতিনিধি প্রয়োজন।’